Віцебскжылпраект

«Віцебскжылпраект» () — праектная арганізацыя ў Віцебску, якая спецыялізуецца на праектаванні, рэканструкцыі і капітальным рамонце жыллёва-грамадзянскіх, прамысловых і сельскагаспадарчых аб’ектаў. Размяшчалася па адрасе вуліца Праўды, 38.  

 Гісторыя 
Прадпрыемства вядзе сваю гісторыю з 1968 года, калі на базе праектна-каштарыснай канторы пры Віцебскім аблвыканкаме былі створаны абласныя праектна-канструктарскія майстэрні (АПКМ) інстытута «Белрамбудпраект» паводле пастановы Савета Міністраў БССР № 377 ад 13 лістапада 1967 года.  

У 1969 годзе, згодна з пастановай Савета Міністраў БССР № 299, інстытут «Белрамбудпраект» быў ператвораны ў «Белкамунпраект», а віцебскія АПКМ перададзены ў яго распараджэнне.  

З 1 студзеня 1974 года майстэрні былі падпарадкаваныя інстытуту «Белжылпраект». Паводле распараджэння Савета Міністраў БССР № 1026р ад 27 снежня 1978 года з 1 ліпеня 1979 года віцебскія АПКМ рэарганізаваныя ў філіял інстытута «Белжылпраект».  

На базе гэтага філіяла з 1 студзеня 1989 года быў створаны інстытут «Віцебскжылпраект». Рашэннем Віцебскага аблвыканкама № 411 ад 13 верасня 1996 года ён зарэгістраваны як Віцебскі інстытут па праектаванні будаўніцтва, капітальнага рамонту, рэканструкцыі жыллёва-грамадзянскіх, прамысловых і сельскагаспадарчых аб’ектаў.  

У адпаведнасці з Дэкрэтам Прэзідэнта Рэспублікі Беларусь № 22 ад 16 лістапада 2000 года інстытут быў перайменаваны ў Віцебскае абласное камунальнае ўнітарнае прадпрыемства «Віцебскжылпраект». Стварэнне прадпрыемства было выклікана неабходнасцю мець спецыялізаваную праектную арганізацыю для працы з аб’ектамі капітальнага рамонту і рэканструкцыі існуючага жыллёвага фонду.  

 Крыніцы 

 Спасылкі 


Катэгорыя:Праектныя арганізацыі Беларусі
Катэгорыя:Арганізацыі Віцебска
Катэгорыя:1968 год у Віцебску
Катэгорыя:Вуліца Праўды (Віцебск)